Душкин Алексей Николаевич
Алексе́й Никола́евич Ду́шкин  (1903-мĕш  çулти раштав  уйăхĕн 11 (24)-мĕшĕ, Харьков кĕпĕрни, Александровка сали — 1977-мĕш çулти юпа уйăхĕн 8-мĕшĕ, Мускав) — паллă совет архитекторĕ,  виçĕ хут Сталин премийĕн лауреачĕ (1941, 1946, 1949-мĕш çулсем).

Кун-çулĕ 
Касак çемьинче çуралса ӳснĕ. Граждан вăрçине пула пуçламăш образовани илеймен.  Çапах та 1919-мĕш çулта Харьковри технологи институтне  вĕренме кĕнĕ. Унта 2 çул (1923 — 1925 çç.) хими факультетĕнче вĕреннĕ, кайран А. Н. Бекетов патĕнче, архитектура факультетĕнче вĕренсе пĕтернĕ (1925 — 1930 çç.).

Алексей Николаевич конструктивизм енĕпе нумайрах ĕçленĕ, Веснин пиччĕшсен ĕçĕсемпе интересленнĕ.

1933 — 1932-мĕш çулсенче И. А. Фомин мастерскойĕнче архитектор пулса ĕçленĕ. Çак çуртсен архитектурин конкурсĕсене хутшăннă: Совет Керменĕ(Дворец Советов) (1931 — 1932), Радио Керменĕ (1933), Маркс — Энгельс — Ленин Институчĕ.

Мускаври метро станцийĕсен проекчĕсене те тунă — «Кропоткинский» (Я. Г. Лихтенбергпа пĕрле, 1935-мĕш çулта; 1941-мĕшĕнче Сталин премийĕне тивĕçнĕ), «Революци Площачĕ» (1938), «Маяковский» (1938), «Автозаводский» (1943; 1946-мĕшĕнче Сталин премине тивĕçнĕ), «Новослободский» (1952). Симферопольри тата Сочири  чукун çул вокзалĕсене тунă (1951 тата 1952-мĕш çулсенче). Çаплах Мускаври Хĕрлĕ алăксем патĕнчи Транспорт тăвакан министерство çуртне (1947—1953; 1949-мĕш çулта Сталин премине илнĕ) тата Лубянский площадьри «Детский мир» универмага (1953—1957) проектировать тунă. 

Метропроектăн, Метростройăн (1941—1943) тата Наркоматăн Тĕп архитектурнăй мастерскойĕн (1943-мĕш çултан СССР çулĕсен министерстви) тĕп архитекторĕ. 1947—1974-мĕш çулсенче Мускаври архитектура институтĕнче вĕрентнĕ.

Каçăсем
  «Метрострой» журнал корреспонденчĕ С. Пономаренко Патшалăх парнин лауреачĕпе А. H. Душкин профессорпа калаçни. «Метрострой», 1973, N. 5, с.29   
  А.Н. Душкина халалланă курав çинчен статья  

Архитектура